《病中于鳞子与子相元美过访得寒字》
明代·梁有誉

青尊病里罄交欢，况复风尘旅思宽。天地祇怜词客在，莺花懒逐世人看。

边关鼓角春声惨，宫阙星河夜色寒。牢落他年垂钓者，白云犹自忆琅玕。

作者简介：广东顺德人，字公实，号兰汀。与欧大任等同学于黄佐，有诗名。嘉靖二十九年进士，除刑部主事。与李攀龙等结诗社，史称后七子。因念母，称病归。杜门读书，虽大吏至，亦不出见。卒年三十六。有《兰汀存稿》。